#*Sorte Fredag*  Forældrene var endelig faldt i søvn, Martin tog forsigtigt dynen af og satte fødderne på det kolde trægulv.  Han rakte ud efter sin grønne feltlygte på natbordet i mørket og satte det røde filter på linsen "*Det gør soldater jo hvis de ikke vil opdages om natten*" tænkte han imens han skruede det røde filter på og rejste sig.  Martin listede hen til sit tøjskab og fjernede en stak Anders And blade fra nederste hylde og hev en Jansport taske ud.  Han kiggede sig omkring og lyttede, ingen måtte opdage ham. Han åbnede forsigtigt lynlåsen for ikke at larme og lagde indholdet ud på gulvet.  1x låg til en af de store tupperware skåle, check.  1x rulle gaffatape, check.  1x rulle husholdningsfilm, check   Martin stoppede et øjeblik og tænkte "*Det er ligesom i Olsen Banden!*" før han fortsatte med at sikre sig der var styr på tingene, for hvis ikke der var styr på det hele før i morgen. . .  1x lille saks, check.  1x par nytårsbriller, check.  1x af de masker fra værkstedet som far bruger når der er støv, check.  1x netto pose, check.  1x par af mors opvaskehandsker, check.   "*Det hele er her, godt..*" tænkte Martin, han var nervøs men klar, klar til I morgen..  Martin satte stakken af Anders And blade ind i skabet og puttede tingene ned i tasken igen, han tog igen et kort øjeblik til at lytte om forældrene var vågnet op men der var stille.   Han skubbede tasken ind under sengen og lagde sig ned igen, efter han havde slukket sin lygte lå han i mørket med én hånd omkring den ene skulderstrop på tasken.   "*Hvorfor ville de dog gøre sådan noget mod os?!*" tænkte han..   Martin sad og spillede playstation hjemme ved Lille Lars da de første gang hørte dommedagsbeskeden.   Lars havde lige været på toilet og kom ind på værelset hvid som et lagen og han kampsvedte, han kiggede over på Martin og lod sig selv falde indtil han sad på gulvet med ryggen mod døren.  "*Martin.. M-min bror, han sagde de kaster med nødder!*"  Martin satte pause på GTA og kiggede underligt men alligevel lidt bekymret på Lille Lars, "*hvad mener du med de kaster nødder?!*".  "*De kaster med nødder Martin! Nødder! Du forstår ikke..*"  Lille Lars stoppede sig selv og kiggede ned mod gulvet et par sekunder, han tog en dyb indånding og kiggede op på Martin der nu så endnu mere bekymret ud.  "*Da jeg var på toilettet.. Og kom tilbage.. Jeg hørte Jason og hans ven snakke om det..*"  Lille Lars begyndte at fortælle hvad han havde hørt, Martin lyttede ivrigt.   "*FUCKING NØDDER?! AHAHA*"  "*DU en fucking nød! haha!*"  "*Nøøh, du så sjov hva'?*"  "*Men hvorfor skal vi så kaste med nødder?*"   "*Det den der fucking hipsterfamilie fra København du ved, de flyttede ind på Grønmarksgade, jeg siger dig Mark, fucking bybørn.. De ka' ikk' en skid*"  "*Ja ja, jeg ved godt du hader tjøffenhawner' men fortæl nu færdig pikhoved*" sagde Mark, Jason grinte af kommentaren og fortsatte.  "*Okay så anyways du ved, de går op i sundhed og alt det der pjat, så de fik overbevist lærerne om at det ville være bedre for alle hvis vi kastede med nødder i stedet for karameller, fucking racister!*"  "*Hvordan er det racistisk din fucking mongol?!*" er det sidste Lille Lars hører før han lukkede døren til sit værelse, og nu sad de der, Lille Lars og Martin.   *De 2 eneste børn på Gyllebygaard Skole med nøddeallergi.*   De havde brugt hele ugen på at planlægge og samle ting til "Sorte Fredag" som de havde valgt at kalde det.   "*Kom sååå, vååågn op skat, du skal i skole snart*" Det var Martins mor, han smilte til hende og sagde "*Go'morgen*", i hans hoved var "*Go'morgen*" dog ikke ligefrem en af de første 5, 10, eller endda 100 tanker der fløj rundt i det øjeblik.  Han fik skubbet lidt havregryn ned på trods af kvalmen og nervøsiteten, det var næsten ved at ryge op igen da hans far kørte over et vejbump lige før de ankom til skolen.  "*Sorte Fredag.. Så det nu*" tænkte han efter at have lukket bildøren og sagt farvel til far, han spejdede efter Lille Lars og så ham sidde på sin taske bag en lille busk ved indgangen, han løb der over.  Martin og Lille Lars gav hinanden et hurtigt nik med hovedet og fortsatte ind i skolen og hen imod sløjdlokalet, de nåede heldigvis der hen før folk var begyndt at gå mod deres klasseværelser, som planlagt.  Martin låste døren og vendte sig rundt mod Lille Lars "*Så gør vi det*".  De hældte alle deres ting ud på gulvet og begyndte at fordele, klippe, måle, og klistre alle tingene sammen. Der var kun 5 minutter tilbage før klokken ringede men de var næsten klar.  "*Hjælp mig lige med masken og nettoposen*" sagde Martin, Lille Lars hjalp ham med at få masken på og posen over ører og nakke og hals og klistrede det hele sammen med gaffa.  De kiggede på hinanden, de var klar, det var tid.. Om bare 2 minutter startede Sorte Fredag.  Martin tog sit Tupperware skjold i venstre hånd og rakte Lille Lars' skjold til ham, Lille Lars havde fået idéen om at lave skjoldene efter at have set 300! med sin bror nogle uger før.  Det var dog Martins idé med dragterne, "*ligesom i Fallout!*" Det syntes han alligevel var lidt sejt fundet på.  De tog et sidste kig på hinanden før de krammede, måske for sidste gang.  Martin låste døren op igen og åbnede ud til gangen, der var stille før stormen og helt øde der ude, Martin gik først ud.  Lille Lars tog sit første skridt ud mod gangen da de hørte det, det gav dem begge gåsehud.  ***Det var ringeklokken.***